open-index/open-wikipedia-markdown huggingface dataset:
Dera Ismail Chanas

**Dera Ismail Chanas** () – miestas centriniame Pakistane, Chaiber Pachtunchvoje, Indo dešiniajame krante, 190 km į šiaurės vakarus nuo Multano. Yra tiltas per Indą, oro uostas. Tekstilės (medvilnės), maisto pramonė. Verčiamasi amatine stiklo, medžio dirbinių gamyba. Veikia Pešavaro universiteto filialas.

## Istorija

Miestas įkurtas XV a. pab. Ismailo Chano. 1823 m. Dera Ismail Chaną suniokojo Indo potvynis, naujas miestas pastatytas 6 km į vakarus nuo buvusios vietos.

## Šaltiniai
J.P. Morgan & Co.

**J.P. Morgan & Co.** – „JPMorgan Chase“ investicinės ir privačiosios bankinkystės padalinys.

## Istorija
„Morgan Stanley“ investicinis bankas buvo įsteigtas dalijantis „J.P. Morgan & Co.“ komerciniam bankui 1935 m. dėl įsigaliojusio Glasso-Steagallo įstatymo, reikalavusio atskirti investicinės bankininkystės padalinius nuo komercininės bankininkystės skyrių.

Trečias pagal dydį JAV bankas „Chase Manhattan“ ir Niujorko bankas „J.P. Morgan & Co.“ 2000-ųjų pabaigoje baigė susijungimo procesą. Naujoji bendrovė pavadinta „JPMorgan Chase“. „Chase Manhattan“ perėmė „J.P. Morgan“ maždaug už 30 mlrd. USD.

2008 m. Bankas „JPMorgan Chase“ sutiko už 236 mln. USD – mažą dalelę buvusios vertės – nusipirkti problemų parklupdytą investicinį banką „Bear Stearns“.

## Išnašos
Marius Papšys

**Marius Papšys** (g. 1989 m. gegužės 13 d.) – buvęs Lietuvos futbolininkas, saugas. Lietuvos nacionalinės rinktinės žaidėjas.

## Trenerio karjera
Karjerą pradėjo „Vilniaus“ klube, 2009 m. išvyko į Rusiją, Permės „Amkar“ klubą, kur žaidė dublerių komandoje. 

2010 m. grįžo į Lietuvą, atstovavo Klaipėdos klubui. 

2011 m. persikėlė į Čekiją. Atstovavo tuometiniam 1. FK Příbram.

2013 m. pradžioje pasirašė dvejų metų sutartį su Klaipėdos „Atlanto“ klubu.

, „Neptūno“ rungtynėse prieš Panevėžio B komandą, pelnė „pokerį“ (keturis įvarčius). FK Neptūnas laimėjo rungtynes 5:0.

2022 m. žaidė Antroje lygoje ir buvo Joniškio „Saned“ nariu.

## Karjera rinktinėse
2010 m. su Lietuvos U-21 rinktine laimėjo Baltijos taurę. 

Lietuvos nacionalinėje rinktinėje debiutavo 2011 m., draugiškose varžybose prieš Norvegiją.

## Trenerio karjera
2022 m. įgijo UEFA B trenerio licenciją.

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Daugirdiškių dvaras

**Daugirdiškių dvaras** – dvaras, buvęs Daugirdiškėse, Monio ežero saloje. Dabar išlikę dvaro griuvėsiai.

## Istorija

XVI a. ***Gerkiškių dvaras*** įkurtas saloje, kuri su krantu sujungta pylimu. Dvarą valdė Jonas Zaviša. Jo žmona, tapusi našle, ištekėjo už R. Daugirdo (B. Daugirdo, Ldk žygūno sūnus) ir dvaras pavadintas Daugirdiškėmis. Daugardas buvo iš bajorų giminės, kuri iškilo valdant Vytautui, o vėliau užimdavo svarbius postus Lietuvos didžiojo kunigaikščio dvare.

1733–1763 m. Riomeriai saloje pastatydino rūmus, bet jų nebaigė. 1865 m. juos nupirko grafas Juozapas Tiškevičius ir ten įrengė spirito varyklą. 1924 metais vykusios žemės reformos metu dvaras išparceliuotas.


Daugirdiškės, dvaro koplytėlė.JPG|Koplytėlė
Daugirdiškės, koplytėlės kryžius.JPG|Restauruotos koplytėlės kryžius
Kiurasao vyrų futbolo rinktinė

**Kiurasao vyrų futbolo rinktinė** – Kiurasao atstovaujanti nacionalinė futbolo komanda, kurią kontroliuoja Kiurasao futbolo federacija.

Kiurasao rinktinė pradėjo rungtyniauti nuo 1924 m., bet vėliau buvo įjungta į Nyderlandų Antilų vyrų futbolo rinktinę. 2011 m. išskaidžius Nyderlandų Antilus, Kiurasao vėl sudarė savo nacionalinę rinktinę, kuri laikoma istorine Nyderlandų Antilų pasekėja.

## Dalyvavimas čempionatuose

### Pasaulio čempionatas
;kaip Kiurasao
* 1930–1954 – 
;kaip Nyderlandų Antilai
* 1958–2010 – 
;kaip Kiurasao
* 2014–2018 – 

### CONCACAF Aukso taurė
* 1963–2011 – žr. Nyderlandų Antilų vyrų futbolo rinktinė
* 2013–2015 – 
* 2017 – I etapas
* 2019 – ketvirtfinalis
* 2021–2023 – 
* 2025 – I etapas

### [[Karibų taurė]]
* 1963–2011 – žr. Nyderlandų Antilų vyrų futbolo rinktinė
* 2012 – 
* 2014 – I etapas
* 2017 – **1 vieta**

## Žymiausi žaidėjai

Po 2011:
* Eloy Room
* Cuco Martina
* Gevaro Nepomuceno
* Felitciano Zschusschen
* Leandro Bacuna

## Treneriai

*  Manuel Bilches (2011–12)
*  Ludwig Alberto (2012–14)
*  *[[Igemar Pieternella]]* (2014)
*  Etienne Siliee (2014–15)
*  Patrick Kluivert (2015–16)
*  Remko Bicentini (2016–20)
*  Guus Hiddink (2020–21)
*  *[[Patrick Kluivert]]* (2021)
*  Art Langeler (2022)
*  Remko Bicentini (2022–2023)
*  *[[Dean Gorré]]* (2023)
*  Dick Advocaat (2024–)

## Šaltiniai
Aleksandaras Džiuričius

**Aleksandaras Džiuričius** (*Александар Ђурић*; g. 1970 m. rugpjūčio 12 d.) – buvęs serbų kilmės Singapūro futbolininkas, puolėjas.

## Biografija
Sportininko karjeros pradžioje Aleksandaras Džiuričius buvo kanojų irkluotojas, dalyvavo 1992 m. olimpinėse žaidynėse, kur 1500 m irklavimo varžybose atstovavo Bosnijai ir Hercegovinai (savo atrankos grupėje užėmė paskutinę vietą).

Vėliau pradėjo futbolininko profesionalo karjerą, rungtyniavo Serbijos regioninėje lygoje, Vengrijoje. 1994 m. išvyko į Australiją, ten rungtyniavo įvairiuose klubuose. 1999 m. sužaidė sezoną Singapūro klube *Marconi Stallions*, o nuo 2001 m. pilnai persikėlė į Singapūrą. Po kelių itin sėkmingų sezonų *Singapore Armed Forces* klube, tuo metu jau 37-erių metų futbolininkas priėmė Singapūro pilietybę ir pradėjo žaisti šios šalies nacionalinėje rinktinėje. Džiuričius tapo vienu rezultatyviausių Singapūro rinktinės žaidėjų.

## Laimėjimai
;Klubiniai
* Singapūro futbolo taurė: 2000, 2007, 2008
* S.League: 2001, 2006, 2007, 2008, 2009

;Asmeniniai
* S. League žiūrovų apdovanojimas: 2007
* NTUC-Income metų žaidėjas: 2007, 2008
* RHB rezultatyviausias žaidėjas: 2007, 2008

## Išnašos

## Nuorodos
*
Vladimiras Lindermanas

**Vladimiras Lindermanas**, dar žinomas kaip **Abelis** (, g. 1956 m. lapkričio 3 d. Rygoje) – rusų publicistas ir Rusijos Nacionalinė bolševikų partijos narys.

## Biografia
2005–2007 m. aktyviai dalyvavo opoziciniame judėjime „Kita Rusija“. Lindermanas buvo kaltinamas dar ir neteisėtai laikęs ginklą ir raginęs nuversti valstybės valdžią.

2009 m. rugsėjo 2 d. Rygos apygardos teismas, kaip apeliacinė instancija, galutinai nusprendė jį išteisinti dėl neteisėto sprogiosios medžiagos laikymo.

2009 m. rugsėjo 27 d. Vladimiras Lindermanas su 200 bendraminčių įkūrė radikalią politinę partiją, kurią 2009 m. sausio 13 d. riaušių prie Latvijos seimo garbei pavadino „Sausio 13-osios judėjimu“.

## Šaltiniai

## Nuorodos
* Nacionalinė bolševikų partija
Kirilvysjagunas

**Kirilvysjagunas** () – upė  Rusijoje, Chantų Mansijoje, priklausanti aukštutinės Obės baseino daliai tarp Vacho ir Irtyšiaus žiočių. Upės ilgis – 142 km., vandens baseino plotas – 1200 km². Kirilvysjagunas įteka į Ingujaguną už 96 km nuo pastarojo žiočių. Didesni intakai (20 – 40 km ilgio): Sugmutenjagunas, Aikirilvysjagunas, Ergongojagunas.

Upė labai vingiuota, užpelkėjusiomis apylinkėmis, taip pat jungiasi su keliais ežerais, iš kurių didesni (7 – 15 km² ploto): Kogalymloras, Varjagunloras, bevardis ež.

Didesnė gyvenvietė upės kaimynystėje – Kogalymas (netoli santakos su Ingujagunu).

## Šaltiniai
Panerių dvaras

**Panerių dvaras** – dvaras, esantis Panerių kaime, kairiajame Neries krante. Išlikę dvaro rūmai (ponų namas), parkas.

1969 m. dvare buvo įkurta Vievio sanatorinė mokykla.

## Istorija

XVIII a. Panerių dvarą kūrė karališkojo dvaro šambelionas (tvarkytojas) Simonas Liudvikas Gutakovskis (1783–1811). XVIII a. pabaigoje jis dvarą pardavė kitam karališkosios tarnybos tarnautojui, buvusiam karaliaus sekretoriui S. Puzinai, kuris 1819 m. testamentu dvarą perdavė dukrai Aleksandrai, ištekėjusiai už J. Riomerio. Po to dvarą valdė jų sūnus Stanislovas Riomeris, o po jo vėl perėjo į moteriškas rankas – jo dukra Marija ištekėjo už A. Chrapovickio nuo Dotnuvos. Marijos dukra Evelina Lubeneckienė-Gostomskienė (1851–1922) su vaikais iš pirmosios santuokos buvo paskutiniai dvaro valdytojai, kadangi dvaras per žemės reformą 1922 m. išparceliuotas.

## Nuorodos
* Musupaveldas.lt
Kambrija

**Kambrija** () – nemetropolitinė grafystė Šiaurės Vakarų Anglijoje. Ji dalijasi į šešias sritis. 2008 m. gyventojų skaičius buvo mažiau nei pusė milijono. Kambrija viena iš nedaugelio palyginti retai apgyvendintų grafysčių Didžiojoje Britanijoje. Kambrijos didžiausias ir pagrindinis miestas yra Karlailas.

Kambrija yra trečia didžiausia grafystė pagal plotą. Ji ribojasi su: Damfrisu ir Galovėjumi Škotijoje šiaurėje, Airijos jūra vakaruose, Lankašyru pietuose, Šiaurės Jorkšyru pietryčiuose ir Daramu bei Nortamberlandu rytuose.
Akademinis irklavimas 2012 m. vasaros olimpinėse žaidynėse

**[[Akademinis irklavimas]] 2012 m. vasaros olimpinėse žaidynėse** vyko dvidešimt devintąjį kartą. Varžybos vyko nuo liepos 28 d. iki rugpjūčio 4 d. Dorney ežere. Akademinio irklavimo rungtyse rungsis 550 sportininkų: 353 vyrai ir 197 moterys.

## Vieta
Akademinio irklavimo varžybos vyko *Dorney* ežere, kuris yra 40 km į vakarus nuo Londono. 2200 m ilgio ežere padarytos aštuonios irklavimo eilės. Varžybas galėjo stebėti 30 000 žiūrovų.

## Dalyvausiančios šalys

## Lietuva akademiniame irklavime

2011 m. pasaulio irklavimo čempionate trys įgulos pelnė kelialapius Lietuvos sportininkams startuoti 2012 m. vasaros olimpinėse žaidynėse: Mindaugas Griškonis (M1x), Saulius Ritter ir Rolandas Maščinskas (M2x), Donata Vištartaitė (W1x). Tai kol kas antrą pagal dydį nepriklausomos Lietuvos irkluotojų olimpinė rinktinė. Daugiau irkluotojų Lietuvai pavyko deleguoti tik 1992 m. vasaros olimpinėse žaidynėse.

## Medaliai

### Medalių lentelė

### Vyrai

### Moterys

## Išnašos

## Nuorodos
* Londonas 2012
Pleneras

**Pleneras** ( 'atviras oras') –  tapymas iš natūros gamtoje, tikroviškai pavaizduojant matomus vaizdus, perteikiant natūralias gamtos spalvas. Didelę reikšmę plenerinėje tapyboje turi natūralios šviesos perteikimas. 

## Istorija

Plenerai atsirado XIX amžiaus pradžioje. Jų pradininkais laikomi anglų tapytojai-romantikai John Constable ir Richard Parkes Bonington. Taip pat didelį populiarumą ši tapybos forma tuo metu įgavo ir tarp XIX a. prancūzų tapytojų: Camille Corot, Jean-François Millet, impresionistų Pierre-Auguste Renoir, Claude Monet, Camille Pissarro ir kitų. 

Tarp rusų meistrų XIX – XX amžių sandūroje plenere tapė Isakas Levitanas, Konstantinas Korovinas, Vasilijus Polenovas, Igoris Grabaris ir kt.

## Šaltiniai
Seminaras

**Seminaras** ( 'daigynas', čia: 'mokykla') – pratybų, kursų rūšis, viena iš papildomo mokymo formų aukštosiose ir kitose mokyklose bei įstaigose. Seminarai taip pat pravedami ir už mokyklų sienų įvairių sričių specialistams: sporto treneriams, pedagogams, įvairių sričių menininkams, verslininkams ir pan.

Seminarai, kaip ir plenerai, simpoziumai ir pan., – neatsiejama įvairių mokymo kursų, kvalifikacijos kėlimo renginių, konferencijų, parodų dalis. Skiriami viešieji ir specializuoti seminarai (pvz., teisės, darbų saugos, buhalterinės apskaitos, sporto trenerių). Jie gali trukti nuo 1 – 2 valandų ir ilgiau, pravedami biuruose, auditorijose, konferencijų salėse, privačiose erdvėse, derinant darbą sesijose su pažintine ir kultūrine programa (pvz., ekskursija, paruošta renginio organizatorių). Taip pat seminarai vedami tiesiogiai internetu, per vaizdo konferencijų programas.

Praplečia arba apibendrina mokomojo dalyko žinias. Dažniausiai būna 3 tipų seminarai: skirti išeitam kursui įtvirtinti ir praplėsti, svarbioms kurso temoms nagrinėti ir tiriamojo pobūdžio, nesusiję su paskaitų tematika. Seminarai aukštosiose mokyklose rengiami, kai norima išsamiau išanalizuoti mokomąją medžiagą.

## Šaltiniai
Talk Talk

**Talk Talk** – Anglijos muzikos grupė, kuri susikūrė 1981 m. Iš pradžių grupė pradėjo kaip jaunatviško New Wave stiliaus atstovai, panašiai kaip Duran Duran, tačiau greitu laiku išvystė nuosavą muzikinį stilių ir pasiekė tarptautinio populiarumo dainomis „Such a Shame“ (1984), „It’s My Life“ (1984), „Life’s What You Make It“(1986), „Living in Another World“(1986).

Nors atstovavo populiariajai romantinei electropop muzikai, Talk Talk visuomet priešinosi savo kūrybos komercializavimui. Pavyzdžiui, „It’s My Life“ videoklipą grupė sukūrė iš gyvūnų ir gamtos vaizdų, kuriame vokalisto Mark Hollis lūpos pridengtos, sakančios „Fuck EMI“ (liet. velniop EMI). Nors įrašų kompanija buvo skyrusi lėšų tradiciniam videoklipui, su šokančiomis merginomis ir pan. Talk Talk pasižymėjo ir įspūdingu gyvu savo dainų atlikimu, kaip, pvz., įraše *„London 1986“*.

1988 m. albumu *„Spirit of Eden“* grupė kardinaliai pakeitė stilių į eksperimentinį, post -roką. Nors vėlesni grupės darbai susilaukė didelio kritikų ir avangardinio roko muzikos mėgėjų dėmesio, tačiau prarado buvusį populiarumą. 1991 m. grupė baigė veiklą.

1990 m. EMI išleistas Talk Talk dainų rinkinys *„Natural History“* (JK – 3 vieta) buvo parduotas pasaulyje daugiau nei 1 mln. kopijų tiražu. 2003 m. No Doubt įrašė „It’s My Life“ koverį, tapusį tarptautiniu hitu.

## Nariai

* Mark Hollis – vokalas;
* Lee Harris – mušamieji;
* Simon Brenner – klavišiniai;
* Paul Webb – bosinė gitara.

## Diskografija

### Studijiniai albumai

* 1982 The Party’s Over
* 1984 It’s My Life
* 1986 The Colour of Spring
* 1988 Spirit of Eden
* 1991 Laughing Stock

### Kiti leidiniai

* 1986 London 1986 (koncertinis)
* 1986 Live at Montreux 1986 (DVD, vaizdo įrašas)
* 1990 Natural History: The Very Best of Talk Talk (dainų rinkinys)
* 1998 Asides and Besides (remiksai, reti įrašai)
* 2001 The Collection (dainų rinkinys)
* 2001 The It’s My Life: The Collection (dainų rinkinys)
 

## Nuorodos
* Allmusic apie Talk Talk: biografija, reviu
Kalnalio seniūnija

**Kalnalio seniūnija** – istorinis teritorinis-administracinis vienetas, buvęs Kretingos rajono savivaldybės teritorijos šiaurės rytinėje dalyje, į pietvakarius nuo Salantų.

## Istorija

Įkurta 1861 m. kaip valstiečių luominės savivaldos institucija. 1940 m. pab. pavadinta apylinke. 1941 m. birželio mėn. atkurta. 1944 m. spalio mėn. performuota į Kalnalio apylinkę.
 
Seniūnijai vadovavo seniūnijos kaimų atstovų sueigoje (krivulėje) renkamas seniūnas (1915-1918 m. - šaltyšius), o jį pavadavo seniūno padėjėjas.

Administracinis centras: Kalnalis.

Seniūnai: Petras Skirbutas (1932 m.)

;Seniūnijos kaimai
1870 m. 
*Klausgalvai
*Nasrėnai
*Barzdžiai
*Tinteliai

## Šaltiniai
Kipro futbolas 1934–1935 m.

**[[Kipras|Kipro]] futbolo varžybos [[1934]]–[[1935]] m.**
*  prasidėjo 1934 m. rudenį, baigėsi 1935 m. pavasarį;
* s turnyras prasidėjo 1934 m. rudenį, finalas įvyko 1935 m. pavasarį.

## 1934–1935 m. Kipro Pirmasis divizionas
* **Pirmasis divizionas** – aukščiausioji futbolo lyga šalyje. 
* Dalyvavo 8 komandos.

### Galutinė lentelė

|}

## 1934–1935 m. [[Kipro futbolo taurė]]
* **[[Kipro futbolo taurė]]** – pagrindinis futbolo taurės turnyras Kipre. Vykstantis nuo 1934 metų.

## Išnašos

## Nuorodos
* RSSSF duomenų bazė
* Foot.dk archyvas (arch.)
Saulius Kruopis

**Saulius Kruopis** (g. 1960 m. vasario 11 d. Šiauliuose) – Lietuvos tapytojas, fotomeninikas, tapybos plenerų organizatorius.

## Biografija

1971 – 1975 m. S. Kruopis mokėsi Šiaulių m. vaikų dailės mokykloje (diplominis darbas – tapyba aliejumi ant drobės). 1975 – 1980 m. studijavo meninio apipavidalinimo ir meninės fotografijos specialybę Kauno S. Žuko taikomosios dailės technikume (dabar Justino Vienožinskio menų fakultetas) (diplominis darbas – meninės fotografijos paroda Vilniaus parodų rūmuose, vad. M. Dapkus.). 1985 – 1987 m. mokėsi, atliko praktiką Gudyno restauravimo centro tapybos skyriuje, Šaltenio studijoje, Vilniaus Profsąjungų rūmų dailės studijoje. 1987 – 1993 m. studijavo tuometiniame Valstybiniame dailės institute Tapybos fakultete (diplominis darbas: tapybinė kompozicija Motinos tema. Triptikas. Vadovai L. Katinas ir A.Šaltenis). 1988 – 1991 m. – menininkų „EA“ grupės narys (vėliau ši grupė vadinosi „Geros blogybės“, ir buvo vadovaujama prof. K.Zapkaus (JAV)). Gavo kūrybines stipendijas Vokietijoje, Indijoje, Suomijoje.

## Karjera

S. Kruopis nuo 1995 m. – Lietuvos dailininkų sąjungos narys, nuo 1996 m. – Lietuvos-Indijos draugijos narys, nuo 1999 m. – Nidos menininkų asociacijos „Tiltas“ pirmininkas, nuo 1995 m. – tarptautinių Nidos tapybos plenerų  iniciatorius ir vadovas (surengta 13 tarptautinių ekspresionistinės tapybos plenerų).

## Apdovanojimai

* 1990 m.: laimėtas pirmųjų lietuviškų pašto ženklų konkursas
* 2000 m.: Neringos miesto premija
* 2003 m.: „Ogmios pulso“ premija
* 2005 m: LDS diplomas „Už kūrybinį indėlį“

## Šaltiniai

## Nuorodos

* Dailininko asmeninė svetainė
* Apie S. Kruopį
* Darbų galerija ''Picasa'' albume
Baltų kalba

**Baltų kalba** (بلتی, སྦལ་ཏིའི་སྐད་, *sbal-ti-skad*) – kinų-tibetiečių kalbų šeimos, tibetiečių kalbų pogrupio kalba, vartojama baltų tautybės žmonių, gyvenančių šiaurės Pakistane (Baltistane). Dažnai laikoma ladakų kalbos tarme (t. y. priklausančia tibetiečių tarmių grupei). Baltų kalbą skirtingais duomenimis vartoja nuo 330 iki 450 tūkst. žmonių.

90 % baltų kalbos žodyno sutampa su ladakų kalba, tačiau kadangi baltai yra musulmonai, jų kalba paveikta persų, urdu, šinų kalbų. Baltų kalba nuo XVII a. buvo užrašoma arabų raštu (urdu variantu), tačiau dabar populiarinamas tibetiečių rašto variantas. Baltų kalba turi gausų žodinės poezijos paveldą.

## Nuorodos
*
Cugaru sąsiauris

**Cugaru sąsiauris** (津軽海峡 *Tsugaru Kaikyō*) – sąsiauris tarp Honšiu ir Hokaido salų ir jungiantis Japonijos jūrą su Ramiuoju vandenynu. Jis pavadintas pagal Aomorio prefektūros vakarinę dalį. Seikano geležinkelio tunelis yra po sąsiausiu ties jo siauriausia vieta (19,5 km) tarp Tapi Misaki Cugaru pusiasalyje, Aomorio prefektūroje, Honšiu saloje ir Širakami Misaki Macumos pusiasalyje Hokaide.

Japonijos jūriniai vandenys tęsiasi tik 3 jūrmylias (5,6 km) nuo kranto šiame sąsiauryje vietoj įprastų 12 jūrmylių. Teigiama, kad tokiu būdu JAV atominius ginklus turintys laivai gali keliauti sąsiauriu nepažeisdami Japonijos draudimo laikyti atominį ginklą jos teritorijoje.

Cugaru sąsiauris turi Rytinį ir Vakarinį kaklą, abu apie 20 km pločio, o gylis atitinkamai 200 ir 140 m.

Anksčiau žmonės keldavosi per sąsiaurį keltais, tai užtrukdavo apie 4 val. Dabar daug kas keliasi Seikano geležinkelio tuneliu, nes jis dvigubai sumažina kelionės laiką, bet yra brangesnis. Kai Šinkansen traukiniai pasieks Hakodatę (planuojama 2015 m.), kelionė truks apie 50 min.

1954 m. žuvo 1172 keleiviai, kai nuskendo keltas *Tōya Maru*.

Gamtininkas Tomas Blakistonas pastebėjo, kad Hokaido žvėrys panašūs į Šiaurės Azijos, o Honšiu – į Pietų Azijos. Tad Cugaru sąsiauriu eina zoogeografinė riba vadinama Blakistono linija.

## Išnašos
Kipro futbolas 1955–1956 m.

**[[Kipras|Kipro]] futbolo varžybos [[1955]]–[[1956]] m.**
*  prasidėjo 1955 m. rudenį, baigėsi 1956 m. pavasarį;
* s turnyras nevyko.

## 1955–1956 m. Kipro Pirmasis divizionas
* **Pirmasis divizionas** – aukščiausioji futbolo lyga šalyje. 
* Dalyvavo 9 komandos.

### Galutinė lentelė

|}

## 1955 m. [[Kipro futbolo supertaurė|Supertaurė]]
* **[[Kipras|Kipro]] futbolo supertaurė** – trofėjus, dėl kurio nuo 1951 m. kaunasi Kipro čempionai ir taurės laimėtojai.

## Išnašos

## Nuorodos
* RSSSF duomenų bazė
* Foot.dk archyvas (arch.)
Kipro futbolas 1963–1964 m.

**[[Kipras|Kipro]] futbolo varžybos [[1963]]–[[1964]] m.**
*  prasidėjo 1963 m. rudenį, turėjo baigtis 1964 m. pavasarį;
* s turnyras prasidėjo 1963 m. rudenį, finalas įvyko 1964 m. pavasarį.

## 1963–1964 m. Kipro Pirmasis divizionas
* **Pirmasis divizionas** – aukščiausioji futbolo lyga šalyje. 
* Dalyvavo 10 komandų.

Čempionatas buvo nutrauktas dėl politinių neramumų. Turnyrinė lentelė nutraukiant pirmenybes:

|}

## 1963–1964 m. [[Kipro futbolo taurė]]
* **[[Kipro futbolo taurė]]** – pagrindinis futbolo taurės turnyras Kipre. Vykstantis nuo 1934 metų.

## 1963 m. [[Kipro futbolo supertaurė|Supertaurė]]
* **[[Kipras|Kipro]] futbolo supertaurė** – trofėjus, dėl kurio nuo 1951 m. kaunasi Kipro čempionai ir taurės laimėtojai.

## Išnašos

## Nuorodos
* Rsssf.com
Beržoro seniūnija

**Beržoro seniūnija** – istorinis teritorinis-administracinis vienetas, buvęs Plungės rajono savivaldybės teritorijos šiaurės vakarinėje dalyje. Administracinis centras – Beržoras.

## Istorija

Įkurta 1861 m. kaip valstiečių luominės savivaldos institucija. XX a. 2 dešimtmetyje prijungta prie Platelių seniūnijos. Seniūnijai vadovavo seniūnijos kaimų atstovų sueigoje renkamas seniūnas.

## Gyvenvietės

Seniūnijos kaimai 1870 m. 
* Beržoras, mstl. 
* Pamedinčiai, k.
* Kazonai, k.
* Surbliai, k.

## Šaltiniai
Kazonai

**Kazonai** – buvęs kaimas šiaurės vakarinėje Plungės rajono savivaldybės teritorijos dalyje.

## Istorija

Pavadinimas kilo iš asmenvardžio *Kazonas* daugiskaitinės formos. Kaimas minimas XIX a. Priklausė Beržoro dvarui. 1870 m. buvo 72 žemės rėžiai. Lietuvos apgyvendintų vietų 1923 m. sąraše nebeminimas.

 
## Šaltiniai
The Human League

**The Human League** – Anglijos synthpopo muzikos grupė, kuri susikūrė 1977 m. Iš pradžių grupė šliejosi prie New Wave muzikos krypties, ypač įtakota Kraftwerk. Tačiau ėmus kūryboje labiau dominuoti Philip Oakey vokalinėms partijoms grupė perėjo prie synthpopo. Nesutikdami su nauja grupės kryptimi pirminiai grupės įkūrėjai Martyn Ware ir Ian Craig Marsh pasitraukė 1980 m. ir įkūrė naują grupę Heaven 17. Vokalistas Philip Oakey ir 1980 m. prisijungusios Susanne Sulley ir Joanne Catherall tapo grupės veidu, išlikusiu iki pat šių dienų.

1981 m. grupė išleido kanoninį synthpopo albumą *„Dare“* (JK – 1 vieta, JAV – 3). Daina „Don’t You Want Me“ (JK – 1 vieta, JAV – 1) tapo vienu didžiausių visų laikų elektroninės muzikos hitų, o pati grupė – apskritai pirmąja pop grupe, kurios muzikoje naudojami vien elektroniniai garsai ir seimplai, pasiekusi visuotinio tarptautinio populiarumo. Albume, taip pat, žiba dainos kaip „Open Your Heart“, „The Sound of the Crowd“, „Love Action“.

Po *„Dare“* The Human League daugiau niekuomet nepasiekė tokių kūrybinių ir populiarumo viršūnių, tačiau nenutraukė aktyvios muzikinės veiklos ir karts nuo karto pasižymėdavo vienetiniais talento blyksniais kaip dainomis „The Lebanon“(1984), „Human“(1986), „One Man in My Heart“(1995). 1984 m. su Philip Oakey sukurta daina „Together In Electric Dreams“ paprastai priskiriama The Human League.

## Nariai

* Philip Oakey – vokalas;
* Susanne Sulley – vokalas, prit. vokalas (nuo 1980);
* Joanne Catherall – prit. vokalas (nuo 1980);
* Martyn Ware – klavišiniai (iki 1980);
* Ian Craig Marsh – klavišiniai (iki 1980);
* Philip Adrian Wright – klavišiniai (iki 1986);
* Ian Burden – klavišiniai (1980–1986);
* Jo Callis – klavišiniai, gitara (1981–1986).

## Diskografija

* 1979 Reproduction
* 1980 Travelogue
* 1981 Dare
* 1984 Hysteria
* 1986 Crash
* 1990 Romantic?
* 1995 Octopus
* 2001 Secrets
* 2005 Live at the Dome (koncertinis)
* 2011 Credo
 

## Nuorodos
* Allmusic apie The Human League: biografija, reviu
Padegamoji kulka

**Padegamoji kulka** (; ) – kulka, užtaisyta padegamąja medžiaga (baltuoju fosforu, termitu ir pan.), skirta lengvai užsiliepsnojančioms medžiagoms padegti. Efektyviai padega benziną bakuose ir talpyklėse, šiaudinius stogus, šieno kupetas, sausą žolę. 

Padegamųjų kulkų sandara:
* *Paprastą padegamąją kulką* sudaro metalinis apvalkalas, švininis korpusas, cilindras su padegamąja medžiaga ir traseris. 
* *Prišaudomąją padegamąją kulką* sudaro apvalkalas, gaubtelis, švininis korpusas, cilindras su padegamąja medžiaga, švininis įdėklas, cilindras su degikliniu mišiniu ir trasuojamuoju mišiniu, kapsulės įvorė su padegamąja kapsule, saugiklio, skiltuvo su daužikliu, ir drobinės pertvaros.

Paprastos padegamosios kulkos dabar dabar praktiškai nebenaudojamos. Jas pakeitė kombinuotos veikmės kulkos. Pvz., Rusijos kariuomenėje naudojamos šarvamušės padegamosios BZ () ir šarvamušės padegamosios trasuojamosios BZT () bei sprogstamosios kulkos PZ () ir ZMD ().

## Padegamosios kulkos Pirmajame pasauliniame kare
Padegamosios kulkos imtos naudoti Pirmajame pasauliniame kare. Pradžioje jos buvo užtaisomos fosforu, ir buvo dar vadinamos *dūminėmis trasuojamosiomis kulkomis*, nes užsidegdavo šūvio metu ir lėkdamos palikdavo mėlyną dūmų pėdsaką. Efektyvusis šių kulkų nuotolis buvo tik apie 320 m, nes toliau kulkos lėkdavo be fosforo, kadangi šis spėdavo išdegti.   

Padegamuosius šovinius (vadintus ) tiekė pirmiesiems britų naktiniams naikintuvams, kovojusiems su dirižabliais, naktimis bombardavusiais Britų salas. Dirižabliai būdavo užpildyti vandeniliu, todėl jie būdavo labai jautrūs ugniai (paprastos kulkos pralėkdavo kiaurai nepadegdamos vandenilio). Padegamąsias kulkas naudodavo ir prieš minkštuosius stebėjimo aerostatus. 

Britų Aviacijos korpuse buvo uždrausta naudoti padegamuosius šaudmenis oro mūšyje, kai orlaivis kaunasi su kitu orlaiviu. Juos buvo leista naudotis tik oro balionams ar dirižabliams atakuoti. Lėktuvo, ginkluoto padegamaisiais šoviniais, pilotas turėdavo vežiotis jam skirtą vado įsakymą, kur būdavo nurodoma naudoti šiuos šovinius.

JAV kariuomenė iki įsijungdama į Pirmąjį pasaulinį karą naudojo tik paprastas švinines kulkas. Kariaudamos JAV ėmė gaminti kelis naujus šovinių tipus, tų tarpe - ir padegamuosius.

## Nuorodos
FK Dukla Praha

**Prahos „Dukla“** – Čekijos futbolo klubas iš Prahos.

## Istorija

Klubą kaip Čekoslovakijos armijos komandą 1948 m. įkūrė komunistų valdžia. 1956 m. jis pasivadino „Dukla“ vardu, taip įamžinant Duklos perėją Karpatų kalnuose tarp Lenkijos ir Slovakijos, kurioje 1944 m. vyko čekams lemtingos II pasaulinio karo kovos. Nors XX a. 2-ojoje pusėje klubas buvo stipriausias Čekoslovakijoje (laimėjo 10 šalies čempionatų ir 9 taures), tačiau Prahos futbolo gerbėjai jį ignoruodavo, dažniau pasirinkdami tradicines Slavia Praha ir Sparta Praha komandas. „Dukla“ žaidėjai buvo svarbi s dalis.

Klubas įsikūrė Deivicių priemiestyje Prahoje. XX a. 10-ajame dešimtmetyje nusilpo, 1994 m. jį nustojo remti gynybos ministerija, komanda nusirito į žemesnes lygas, tad 1996 m. jis susijungė su Portal Pribram klubu. Iškart po to 1996–1997 m. sezone „Dukla“ sugebėjo ne tik laimėti 2-osios pakopos lygą, bet ir pasiekė Čekijos taurės finalą, bet 1997 m. vasarą jungtinis Prahos ir Pršybramo klubas persikėlė į Pršybramą, kur žaidė Dukla Pribram vardu ir perėmė „Duklos“ vietą čempionate. Prahos „Dukla“ buvo uždaryta, bet jau 1998 m. jaunių komandos pagrindu atkurta. 2001 m. klubas prisijungė Dukla Dejvice komandą ir ėmė žaisti Prahos čempionate (mėgėjų lygoje), bet 2007 m. perėmė Jakubčovice Fotbal klubo vietą I lygoje ir 2011 m. vėl pateko į aukščiausiąją lygą.


Fk dukla prague.png | Senoji klubo emblema XX a.


## Pasiekimai

## Sezonai

|}

## Taip pat skaitykite
* FK Dukla Praha (moterys) – apie klubo moterų pagrindinę komandą.

## Šaltiniai

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Margiai (Plungė)

**Margiai** – buvęs kaimas šiaurės vakarinėje Plungės rajono savivaldybės teritorijos dalyje, Platelių seniūnijoje.

## Istorija

XIX a. minimas vienkieminis Margių kaimas (užusienis), buvęs tarp Notėnų ir Gintališkės. 1870 m. jame buvo 98 žemės rėžiai, 1923 m. 8 sodybos ir 57 gyventojai. Lietuvos žemės reformos metu panaikintas, žemė prijungta prie Rėžgalių kaimo.

 
## Šaltiniai
Patuziai

**Patuziai** – buvęs kaimas šiaurės rytiniame Kretingos rajono savivaldybės teritorijos pakraštyje, Tuzuose (Imbarės seniūnija), prie Salanto upės.

## Istorija

XVII–XVIII a. Tuzų kaimo žemių rytiniame pakraštyje, plėšininėje bendro naudojimo ganyklų ir miško žemėje susiformavo vienkieminis užusienis. Iš pradžių vadintas *Tuzais* (, ), nuo XIX a. II pusės – *Patuziais* (, ). Priklausė Tuzų kaimo bendruomenei. 1866 m. užusienyje buvo 1 kiemas. 

Rytinė Tuzų kaimo dalis Patuziais vadinama iki šių dienų. 1935 m. jai priklausė 59 ha žemės, kurioje gyveno 14 gyventojų. Pokariniuose sovietų kariuomenės topografiniuose žemėlapiuose Patuziai () žymimi šiaurės rytinėje kaimo dalyje, arčiau Gintališkės. 

### Gyventojai

## Šaltiniai
Karačiajai

**Karačiajai** (*къарачайлыла, таўлула*) – Šiaurės Kaukazo tauta, priklausanti tiurkams. Gyvena daugiausia Rusijoje (Karačiajų Čerkesija – 169 198, Stavropolio kraštas – 15 146, Kabarda-Balkarija – 1273), taip pat Kazachstane, Turkijoje, Sirijoje, JAV. Bendra populiacija siekia apie 220–400 tūkst. žmonių. Vartoja tiurkų kalbų šeimai priklausančią karačiajų-balkarų kalbą. Tikinčiųjų dauguma – musulmonai sunitai.

## Istorija

Karačiajų tauta susiformavo XIII–XIV a. etnogenezėje dalyvaujant bolgarams ir vietinėms Kaukazo gentims. Iki mongolų antpuolių būsimos karačiajų teritorijos priklausė alanų genčių sąjungai. Vėliau karačiajai ir balkarai dėl nuolatinių kontaktų genetiškai susimaišė su osetinais.

## Kultūra

Karačiajai nuo seno verčiasi ganykline gyvulininkyste (augina avis, ožkas, arklius, galvijus), terasine drėkinamąja žemdirbyste (augina kviečius, kukurūzus, daržoves, miežius, avižas, soras), užsiima amatais. Tradicinė apranga: vyrai nešioja bešmetą, čerkesę, burką ir bašlyką, prie siauro diržo sega durklą arba peilį, vasarą dėvi veltinę skrybėlę, o žiemą – avikailių papachą su drobiniu bašlyku; moterys dėvi ilgus medvilninius arba šilkinius marškinius, plačkelnes, ant marškinių velkasi suknelę, sujuosta plačiu, sidabru siuvinėtu diržu, ant suknelės – į čerkesę panašus drabužis – kaptalas, ant galvos – kepurėlė, apgobta didele skara.

Karačiajai gyvena didelėse, kupetinėse kalnų gyvenvietėse, kurias sudaro giminių kvartalai, pakalnėse gyvena gatviniuose kaimuose. Gyvenamasis namas būna vienos ar dviejų patalpų, XIX a. pab. atsirado dviaukščių kelių kambarių gyvenamųjų namų. Namas kartu su ūkiniais pastatais suformuoja uždarą kiemą – arbazą. Senovėje karačiajai statydavo gynybinius bokštus.

Karačiajų santvarka bendruomeninė, iki XIX a. pagrindine institucija buvo giminės bendruomenė, vėliau ja tapo kaimo bendruomenė. Tradiciškai buvo paplitusi poligamija, bet nuo XIX a. pab. ėmė vyrauti monogaminės šeimos. Karačiajų dvasinei kultūrai didelę įtaką nuo XVIII a. daro islamas. Turi gausų žodinį folklorą (sakmės, dainos, pasakos, patarlės, šokiai), išliko darbo ir kalendorinių papročių. Karačiajų virtuvei būdingi keptos ir virtos mėsos (daugiausia avienos) patiekalai ir vytintos dešros, sūriai, prėski paplotėliai, įvairūs pyragai su įdaru, geriamas airanas.

## Šaltiniai
Kasuras

**Kasuras** () – miestas pietryčių Pakistane, Pandžabe, 55 km į pietryčius nuo Lahoro, netoli Indijos sienos. Verčiamasi tekstilės (medvilnės), odos, maisto (medaus, aliejaus) pramonė. Tradiciniai amatai (tekstilės, odos dirbiniai). Veikia Pandžabo universiteto filialas.

Antikos laikais buvo prekybos, amatų ir kultūros centras. Miesto teisės Kasurui suteiktos 1867 m.

## Šaltiniai
Kašmyrų kalba

**Kašmyrų kalba**, **kašmiri** (کٲشُر, कॉशुर = *kạ̄šur*) – indoeuropiečių kalbų šeimos, indoiranėnų šakos kalba, dažniausiai priskiriama dardų kalboms. Vartojama daugiausia Kašmyre, viena iš oficialių Indijos kalbų (vartojama Džamu ir Kašmyro valstijoje). Taip pat vartojama kašmyrų diasporos, gyvenančios už Kašmyro ribų: Utar Pradeše, Delyje, Pakistane, Jungtinėje Karalystėje. Kalbančiųjų skaičius – 7,1 mln. žmonių.

Svarbiausios tarmės – kašmyrų (ja pagrįsta literatūrinė kalba) ir kaštavarų (kištvari). Kitos tarmės (bakavalų, bundžvalų, pogulų, siradžų, rambanų ir kt.) paveiktos dogrų kalbos (Džamu ir Kašmyro valstijos oficiali kalba).

Kašmyrų kalba turi 2 gimines, 3 linksniius (kai kurie vyriškosios giminės vienaskaitos vardažodžiai turi 4 linksnius – ir agentyvą), veiksmažodžiai 3 veikslus, vartojamos ergatyvinės konstrukcijos. Leksikoje gausu skolinių iš kitų dardų kalbų, sanskrito, pandžabų, persų kalbos.

Tradiciškai kašmyrų kalba buvo užrašoma šarados raštu (kilusiu iš brahmi raštų), tačiau dabar naudojami raštai yra devanagari ir arabų rašto variantas (persų raštas). Šarada naudojama tik liturginėms reikmėms. Rašytiniai paminklai kašmyrų kalba žinomi nuo XII–XIII a., poezija suklestėjo XIV a. (mistikės šaivės Lalos Didi eilės).

Kašmyrų kalba turi 28 balsius. Tai daugiausiai balsių turinti kalba pasaulyje.

## Šaltiniai
Altas

**Altas** ( 'aukštas') – šis terminas  gali reikšti:
* altas – keturstygis muzikos instrumentas, kiek didesnis už smuiką, žemesnio tembro.
* altas – pučiamasis muzikos instrumentas, kitaip dar vadinamas althornu
* altas – žemas moterų ir vaikų balsas
* **altas** – chore ar vokaliniame ansamblyje atliekama partija
* **altas** – orkestrinių instrumentų tipas: saksofonas-altas, trombonas-altas ir kt.

Panašūs:
* ALT – Amerikos lietuvių taryba
* **Alt** – klavišas kompiuterio klaviatūroje
* **alt** – Pietų Altajaus kalbos kodas
* Alta – miestas šiaurės Norvegijoje
* El Altas –  miestas šiaurės vakarų Bolivijoje 


Vaizdas:Violin-Viola.jpg|Smuiko (kairėje) ir alto skirtumas
|Althornas
Vaizdas:Yamaha YAS-25 20040517.jpg|Saksofonas-altas
Vaizdas:AppleAlt.jpg|Klaviatūra


## Šaltiniai
Chanevalis

**Chanevalis** () – miestas rytų Pakistane, Pandžabe, į šiaurės rytus nuo Multano. Pro miestą eina Pešavaro-Karačio geležinkelis, yra antra pagal dydį geležinkelio stotis Pakistane. Verčiamasi žemės ūkio reikmenų gamyba, tekstilės (medvilnės valymo, verpimo, audimo), maisto (malimo, aliejaus) pramone. Apylinkėse gausiai auginama medvilnė.

## Istorija

Chanevalis į svarbų miestą išaugo britų valdymo metais.

## Šaltiniai
Pandžabas (Pakistanas)

**Pandžabas** () – provincija Pakistano rytuose. Iš rytų ribojasi su Indija (Pandžabu, Radžastanu bei Džamu ir Kašmyru), taip pat su beveik visomis Pakistano teritorijomis ir provincijomis. Pandžabas yra gausiausiai apgyvendinta Pakistano teritorija (60 % šalies gyventojų). Administracinis centras – Lahoras.

## Geografija

Didžioji dalis provincijos yra tankiai apgyvendintoje Indo-Gango lygumoje, išvagotoje Indo, Dželamo, Činabo, Ravio, Satledžo upių bei daugybės kanalų. Šiauriniu pakraščiu driekiasi Himalajai, vakariniu – Suleimano kalnai. Vakarinėje pusėje yra dykumų.

## Istorija

Pandžabo provincija apima vakarinę Pandžabo istorinio regiono dalį. Padalinant Indiją ir Pakistaną musulmoniškoji Panžabo dalis atiteko Pakistanui.

## Gyventojai

Didžioji dauguma Pandžabo gyventojų yra pandžabiai (šie skirstosi į daugybę genčių ir kastų). Taip pat yra siraikių, sindų, kašmyrų, puštūnų, beludžių, muhadžirų. Nors 75 % Pandžabo provincijos gyventojų gimtoji kalba yra pandžabių, oficialų statusą turi tik urdu kalba. 97,21 % provincijos gyventojų yra musulmonai (daugiausia sunitai, yra šiitų mažuma), 2,31 % – krikščionys, likusieji – ahmadijai, hinduistai, sikhai, parsai (zoroastriečiai) bei bahajai. Paplitusios sufizmo religinės tradicijos.

Miestuose gyvena 31 % gyventojų. Didžiausi miestai: Lahoras, Faisalabadas, Ravalpindis, Multanas, Gudžranvala, Sargoda, Bahavalpūras, Sialkotas, Šeichupūra, Džangas.

## Administracinis suskirstymas
 
Pandžabas padalintas į 36 rajonus (skliaustuose – administracinis centras):


Image:Sunset view from river Jhelum.jpg|Saulėlydis prie Dželamo upės
Image:SirkapJainTemple.JPG|Taksilos liekanos
Image:Masoleum of Rukn-i-Alam.jpeg|Rukni Alamo mauzoliejus Multane


## Šaltiniai
Biasas

**Biasas** (, ) – upė vakarų Indijoje; Satledžo dešinysis intakas (Indo baseinas). Prasideda Himalajuose, ties Rohtango perėja, Himačal Pradešo valstijos centrinėje dalyje. Teka į pietvakarius Kulu slėniu, vėliau lygumomis Pandžabo valstija. Įteka į Satledžą į pietus nuo Amritsaro, santakoje sudaro Harikės šlapynę.

Biaso vanduo labai užterštas, vietomis skleidžia dvoką.

Vedose upė minima kaip Ardžikudža bei Vipaša, senovės graikai ją vadino *Hyphasis*. Dabartinis pavadinimas kilo laikui bėgant iškraipius senąjį. Biaso upė žymėjo toliausią rytinę Aleksandro Makedoniečio imperijos ribą.

## Išnašos
Simpoziumas

**Simpoziumas** (,  'puota') – tarptautinis pasitarimas kuriuo nors specialiu, dažniausiai moksliniu, klausimu. Tai akademinis renginys, kuriame dalyviai - akademinio ar mokslo pasaulio atstovai pristato savo pasiekimus ar apmąstymus tam tikra tema.

## Simpoziumo esmė ir turinys

Simpoziumą galima apibūdinti kaip nedidelę konferenciją ar akademinį ekspertų susirinkimą, kuriame diskutuojama apie naujus šios srities pokyčius ir atradimus. Nacionaliniai ar tarptautiniai simpoziumai visada yra akademinės bendruomenės ir mokslininkų dėmesio centre. Tokio tipo renginiuose ekspertai paprastai renkasi pasidalinti savo išvadomis ir rekomendacijomis, pristatyti savo darbus. Be to, išnaudojama galimybė susitikti su kolegomis ir pabendrauti ne laboratorijose ir klasėse, užmezgant santykius su kitais dalyviais.

Šiuolaikiniame gyvenime simpoziumo esmė ir turinys tapę daug platesni. Šiuose renginiuose dalyvauja ne tik mokslininkai, bet ir kitų sričių specialistai, ypač menininkai . Tokiuose simpoziumuose vykdomas konkrečios meno šakos populiarinimas, improvizacijos, pasikeitimas kūrybine patirtimi, informacine medžiaga, sukurtų kūrinių eksponavimas įvairiuose vietos ir užsienio miestuose. Simpoziumų metu be kūrybinio darbo organizuojami menininkų kūrybiniai vakarai (vaizdo medžiagos, fotografijų, skaidrių peržiūra, „apskritojo stalo“ diskusijos, kūrybinio proceso demonstracijos, meninės akcijos, ir kt.). Profesionalių menininkų surengti simpoziumai pagyvina vietos ir regiono kultūrinę veiklą.

## Simpoziumas ar konferencija?

Simpoziumas paprastai yra siauresnės tematikos ir trumpesnis renginys nei mokslinė konferencija, nes dažnai tokiame renginyje nagrinėjama viena tema. Simpoziumas (žr. šio termino pradinę reikšmę) organizuojamas taip, kad sukeltų daugiau pokalbių nei įprasta konferencija. Simpoziume pristatomi pranešimai dažnai aptariami komisijos formatu, siekiant iš auditorijos ar kitų pranešėjų pareikšti rekomendacijas nagrinėjamais klausimais. Simpoziumo pranešėjai dažnai yra savo srities ekspertai. Tuo tarpu konferencijos dažnai apima kelias atskiras temas ir gali suburti tarpdisciplininius mokslininkus ir praktikus. Konferencijoje pranešimus skaito ir studentai, ir pradedantys tyrėjai, ir kviestiniai žymūs akademikai ar pramonininkai.

## Galerija


2015-01-15 knaw symp 06.JPG|J. Wales Vikipedijos simpoziume KNAW akademijoje, Nyderlanduose
FramelessSymposium2018PanelDiscussion.jpg|*Frameless* simpoziumas Ročesterio technologijos institute, JAV
Defense.gov News Photo 100414-D-7203C-004 - Deputy Secretary of Defense William J. Lynn III speaks at the 2010 National Space Symposium in Colorado Springs, Colo., April 14, 2010.jpg|JAV gynybos sekretoriaus pavaduotojas kosmoso simpoziume Kolorado Springse
HKU-NUS-SMU Law Symposium, Council Chamber, Meng Wah Building, University of Hong Kong - 20101116-04.jpg|Teisės simpoziumas Honkongo universitete
Beaver Lake, Montreal.jpg|1964 m. skulptūros simpoziumo eksponatas Monrealyje, Kanadoje


## Šaltiniai
Chaiber Pachtunchva

**Chaiber Pachtunchva** () – provincija Pakistano šiaurėje. Šiaurės vakaruose ribojasi su Afganistanu, iš kitų pusių – su Gilgitu-Baltistanu, Laisvuoju Kašmyru, Pandžabu ir kt. Pakistano teritorijomis. Administracinis centras – Pešavaras.

Seniau provincija vadinta ***Šiaurės vakarų pasienio provincija*** (), o šnekamojoje kalboje vadinama įvairiai: Sarhadu, Afganija, Pachtunistanu (Puštūnistanu), Abasinu, Chaiberu ir kt.

## Geografija

Provincija yra ties Irano kalnyno ir Hindukušo kalnų sandūra, seismiškai nestabilioje teritorijoje. Provincijos teritorijoje yra žymioji Chaibero perėja – pagrindinė jungtis tarp Pietų ir Vidurinės Azijos. Šiaurinė Chaiber Pachtunchvos dalis kalnuota, su vaizdingais, miškais apaugusiais slėniais ir vandeningomis kalnų upėmis. Pietuose būdingi sausi, uolingi kraštovaizdžiai. Svarbiausios upės – Kabulas, Svatas, Čitralis, Kunaras.

## Istorija

Chaiber Pachtunchva yra istorinio Puštūnistano regiono, apgyvendinto puštūnų, dalis.

## Gyventojai

Didžioji dauguma Chaiber Pachtunchvos gyventojų yra puštūnai (susiskirstę į daug genčių), taip pat yra virš milijono pabėgėlių iš Afganistano (taip pat dauguma puštūnai, bet yra tadžikų, chazarų ir kt.), dar gyvena beludžiai, čitraliai, įvairios dardų tautos (kalašai, šinai, chovarai ir kt.). Plačiausiai naudojama puštūnų kalba. Beveik visi Chaiber Pachtunchvos gyventojai yra musulmonai (sunitai bei šiitų mažuma). Kalašai praktikuoja šamanizmą.

Miestuose gyvena 17 % gyventojų. Didžiausi miestai: Pešavaras, Mardanas, Mingora, Kohatas, Abotabadas, Svabis, Dera Ismail Chanas.

## Administracinis suskirstymas
 
Chaiber Pachtunchva padalinta į 25 rajonus (skliaustuose – administracinis centras):


Image:Kalam, Swat District, KPK, mountain view 08 PA140024.jpg|Vaizdas į kalnus iš Kalamo slėnio
Image:Lake Swatvalley x100.JPG|Kundolos ežeras


## Šaltiniai
Tukididas

**Tukididas iš Atėnų** () – senovės Graikijos istorikas, gimęs apie 471–455 m. pr. m.e Alimose (), aristokratų šeimoje, mirė apie 404 m. pr. m.e – 393 m. pr. m. e.

Jo mirties data nėra tiksliai žinoma, o tik bandoma nustatyti pagal paties Tukidido įrašus jo knygoje „Peloponeso karas“. Tukididas savo raštuose paminėjo įtvirtinimų, jungiančių Atėnus su Pirėjo miestu, liekanų apžiūrą (o šie įtvirtinimai buvo sugriauti 404 m. pr. m. e. Spartos karvedžio Lisandro () vadovaujamos kariuomenės), tačiau neužsiminė apie jų atstatymą 393 m. pr. m. e., todėl manoma, kad Tukididas mirė tarp 404 m. pr. m.e ir 393 m. pr. m. e.

Jo tėvas Oloras buvo kilęs iš Trakijos, kurioje šeima valdė aukso kasyklą.

Peloponeso karo metu (431 m. pr. m.e – 404 m. pr. m.e) Tukididas buvo paskirtas *Thasos* salos strategu. Tačiau jam nespėjus laiku atvykti į pagalbą apgultam Amfipoliui, buvo ištremtas iš šalies dvidešimčiai metų, kuriuos praleido Trakijoje bei Peloponese, pasišvęsdamas monografijos „Peloponeso karas“ rašymui. Į Atėnus Tukididas grįžo tik karui pasibaigus.

Monografijoje „Peloponeso karas“ Tukididas įvykius aprašo nuosekliai, metai po metų, pradėdamas nuo 411 m. pr. m.e ir labiausiai susitelkdamas ties konflikto eiga bei priežastimis. Skirtingai negu Herodotą Tukidido nedomino nei geografinis, nei etnografinis veikalo aspektai. Monografiją jis rašė norėdamas būsimiems politikams suteikti objektyvių žinių apie įvykius, kurių amžininku ir dalyviu jis buvo. Jo veikalas buvo gerai žinomas ir kruopščiai studijuojamas ilgus šimtmečius Romos imperijoje net iki pat jos žlugimo.

XV amžiuje Florenciją bei Veneciją užplūdus pabėgėliams iš osmanų užimto Konstantinopolio, veikalas vėl buvo prisimintas, išverstas į lotynų kalbą ir 1502 m. išspausdintas.

Šiame veikale Tukididas novatoriškai sprendė religingumo problemą, visiškai atmesdamas betarpišką dievų ir orakulų poveikį istorijos tėkmei. Aprašomus įvykius jis gretina su išvadomis, ir grindžia jas remdamasis šaltiniais bei sulyginimais. Vis tik šaltinius jis vertino ypač kritiškai, labai kruopščiai rinko informaciją ir atsakingai rekonstravo praeities įvykius. Jis siekė maksimalaus kūrinio objektyvumo. Šie Tukidido darbuose pritaikyti moksliniai medžiagos pateikimo elementai tapo gairėmis tolimesniam istorijos mokslo vystymuisi. Tukidido „Peloponeso karas“ – istorinis šaltinis, padaręs didelę įtaką net šiuolaikinei istoriografijai.

## Šaltiniai

## Nuorodos
* http://www.hrono.ru/biograf/bio_f/fukidid.html
* http://www.gutenberg.org/browse/authors/t#a2352
* http://portalwiedzy.onet.pl/62785,,,,tukidydes,haslo.html 
* http://www.historia.info.pl/historycy/tukidydes.html
Simpoziumas (antika)

::Panašias reikšmes žr. čia

**Simpoziumas** (,  'puota') – antikinė puota su muzika, pramogomis, žaidimais, pokalbiais. Simposiumai buvo neatsiejama gyvenimo dalis, socialinis reiškinys senovės Graikijoje ir Romoje. Simpoziumai buvo savotiška vyrų laisvalaikio praleidimo forma, lydima įvairių ritualų, pradedant rankų apsiplovimu, apsišlakstymu kvapniaisiais aliejais ir baigiant audringomis linksmybėmis. Šių renginių organizavimas buvo lydimas tam tikrų tradicijų ir taisyklių. Jie vykdavo pažymėti svarbesniems to meto įvykiams, atletų, poetų pasiekimams. Savo filosofiniuose tekstuose apie tai rašė Sokratas, Platonas, Ksenofontas. Ši tema minima ir to meto literatūroje, ir plačiai pavaizduota mene. Senovės Romoje panašios puotos dar vadintos *konviviumais*.

Simpoziumų dalyviai papuošdavo ne tik savo kūnus, bet ir įmantrius vyno indus, kurie skendėjo gėlių vainikuose. Ištikimybę dievui Dionizui liudijo puošnūs balti ir raudoni aprangos elementai. Pirmasis gurkšnis iš taurės, leidžiamos renginio dalyviams ratu, buvo skiriamas gerųjų dvasių garbei. Dievams buvo skirtas ir iš taurių gausiai šlakstomas vynas, palydint fleitų garsams ir skambant iškilmingoms giesmėms šlovinti Apolonui. Vyno pilstymas ir puotaujančiųjų aptarnavimas buvo patikimas nesubrendusiems jaunuoliams. Abiejų lyčių kviestiniai  muzikos, giesmių, akrobatikos atlikėjai kaip įmanydami linksmino šeimininkus ir svečius. Anot Ksenofonto, simpoziumuose taip pat plačiai buvo pristatomi žaidimai, vaidinimai, sakomos kalbos, vyko oratorių ir kiti įvairūs konkursai. 

Į simpoziumus buvo pakviečiamos heteros. Puotoms vesti buvo išrenkami jų prižiūrėtojai, kurie stebėjo tvarką, parinkdavo pokalbių temas, palydėdavo pavargusius svečius iki jų namų.
 
## Šaltiniai

## Nuorodos

*Mediumų scenos senovės graikų mene 
*Mediumai  

## Mediumų scenos

Vaizdas:1309 - Catania - Castello Ursino - Cratere attico con scena di Simposio, 400-390 aC - Foto Giovanni Dall'Orto 2-Oct-2006.jpg
Vaizdas:Tarquinia Tomb of the Leopards.jpg
Vaizdas:Drunken banqueter Louvre G13.jpg
Vaizdas:Nationalmuseet - Cophenaghen - brygos vomiting.jpg
Vaizdas:Symposium scene Nicias Painter MAN.jpg
Simpoziumas (reikšmės)

**Simpoziumas** (,  'puota') – ši sąvoka  reiškia:

* simpoziumas – mokslo darbuotojų konferencija, surengiama  aptarti konkrečią temą, dažniausiai dalyvaujant užsienio kolegoms bei klausimų – atsakymų forma
* simpoziumas – socialinis reiškinys antikinėje visuomenėje: puota su muzika, pramogomis, žaidimais, pokalbiais
* Platono „Simpoziumas“ – Platono filosofinis tekstas 
* Ksenofonto „Simpoziumas“ – Ksenofonto filosofinis tekstas


Vaizdas:IMGC Heraklion.jpg|Simpoziume
Vaizdas:Symposion scene Staatliche Antikensammlungen 2646.jpg|Antikos simpoziumas
Vaizdas:Feuerbach symposium.jpg|Scena iš Platono „Simpoziumo“


## Šaltiniai
Parafininė kulka

**Parafininė kulka**, taip pat *vaškinė kulka* () – kulka iš parafino, kuria užtaisomas beparakis šovinys. Šovinys iššaunamas sprogus kapsulei.

Parafininės kulkos naudojamos šaudant į taikinius iš arti revolveriais ir vienšūviais pistoletais. Kartais šoviniai su parafininėmis kulkomis naudojami ir šaudant savitaisiais pistoletais, bet tada pistoletą vis tenka užtaisyti ranka.

## Pigumas
Parafinines kulkas sparčiai ir lengvai gali pasigaminti pats naudotojas, tačiau daug kompanijų parafinines kulkas gamina ir pardavinėja. Šaudant parafininėmis kulkomis šias sulaikyti pakanka paprastos faneros lakšto, prie kurio parafinas prikimba. Vėliau jį galima nugramdyti ir iš jo vėl atlieti naujų parafininių kulkų. 

Šaudymas parafininėmis kulkomis yra pigus, nes šovinių tūtelės ir parafinas paprastai naudojami pakartotinai, reikia nusipirkti tik kapsulių šovinių užtaisymui. Kapsulės paprastai yra pigios (pvz., 100 kapsulių kainuoja iki 2 JAV dolerių). Beparakių šovinių užtaisymas spartus, jam reikia labai nedaug įrankių - kapsulėms išstumti ir įdėti. Turint įrankius ir paruoštas kulkas 50 šovinių pakartotinai užtaisoma mažiau kaip per 10 min. 

Viena iš parafino mišinio kulkoms sudėčių:
* 8 dalys parafino,
* 2 dalys bičių vaško,
* 1 dalis tepalo (pvz., *Lubriplate No. 115*).

Panašiai šaudymui iš arti yra naudojamos ir treniruočių guminės bei plastikinės kulkos, kuriomis irgi užtaisomi beparakiai šoviniai. Tokias kulkas galima naudoti pakartotinai, jeigu naudojama tinkama kulkų gaudyklė. Šios guminės ir plastikinės kulkos rikošetuoja. 

## Sauga
Parafininės kulkos nėra mirtinos, jos nepramuša sienų, todėl jomis galima saugiai šaudyti patalpose ir situacijose, kai koviniai šoviniai yra pavojingi. Parafininės kulkos nėra visiškai nežeidžiančios, kadangi jų greitis viršija dažasvydžio kulkų greitį. Jos sužeidžia pataikiusios į akis, kitas jautrias veido dalis, todėl būtina naudoti apsauginius akinius ar veido kaukę. 

Dėl saugumo parafinines kulkas dažnai naudoja greitatraukos ( 'greitasis išsitraukimas') ir triukų šauliai, kadangi išsitraukiant revolverį ar pistoletą ir netyčia iššovus į koją rimtai nesusižeisi. Pasaulio greitraukos asociacija () daugelyje savo varžybų naudoja parafinines kulkas. Asociacijos taisyklės reikalauja, kad parafininės kulkos būtų serijinės gamybos, tad tokias kulkas gamina kai kurios kompanijos.

## Artimos temos
*Guminė kulka
*Plastikinė kulka
* Šratasvydis
* Dažasvydis

## Nuorodos

*World Fast Draw Association home page
* Cheep shooting with wax bullets